બીજેપીથી અલગ પડીને હાલ કોંગ્રેસ સાથે હાથ મેળવનાર નવજોત સિંહ સિદ્ઘુએ આજે મીડિયા સમક્ષ પોતાના પર લાગેલા તમામ સવાલોના જવાબ આપ્યા હતા. કોંગ્રેસમાં આવતા જ સિદ્ધુના તીખા તેવર સ્પષ્ટ થયા હતા. સિદ્ધુ કહ્યું કે પંજાબ હાલ અસ્તિત્વની લડાઇ લડી રહ્યું છે. અને તે પંજાબને પોતાની ઓળખ પાછી અપાવશે. સિદ્ધુએ કહ્યું કે "હું જન્મજાત કોંગ્રેસી છું. પંજાબને આગળ વધારવા માટે મારે એક માધ્યમની જરૂર હતી. જે હવે મને મળી ગયો છે. કોંગ્રેસમાં આવીને મારી ઘર વાપસી થઇ છે. મારા પિતા વર્ષોથી કોંગ્રેસ સાથે જોડાયેલા હતા અને હું મારા મૂળિયા સાથે પાછો જોડાયો છું.